**ANUNŢ**

Institutul Naţional al Magistraturii are plăcerea de a vă informa cu privire la organizarea următoarei activităţi în cadrul Proiectului Lingvistic al Rețelei Europene de Formare Judiciară (EJTN):

# Nume ACTIVITATE/ PERIOADA ŞI LOCUL DE DESFĂŞURARE

“Language training on the vocabulary of Human Rights’ EU Law*”,*Barcelona(Spania), 1-5 octombrie 2018

# Limba în care se desfăşoară

Engleză, franceză, germană

# Organizator

# Rețeaua Europeană de Formare Judiciară (EJTN)

**DESCRIERE**

Cursul își propune dezvoltarea cunoștințelor juridice și lingvistice ale participanților, prin combinarea, într-o manieră practică și dinamică, a informației juridice cu exercițiile de dezvoltare a abilităților lingvistice. În acest scop, participanții vor fi împărțiți în 4 grupuri mai mici – 2 de limba engleză, 1 de franceză și 1 de germană.

Fiecare grupă va lucra cu o echipă de formatori compusă dintr-un expert lingvist și unul judiciar. Cursul va combina sesiunile teoretice cu cele practice, în vederea dezvoltării celor 4 competențe de bază – citire, scriere, vorbire și ascultare, cu integrarea terminologiei juridice.

Anterior seminarelor participanții vor avea ocazia de a-și testa cunoștințele și de a se pregăti pentru seminar prin intermediul unor exerciții elaborate de experți, disponibile pe platforma EJTN.

Detalii și agenda seminarului pot fi obținute pe pagina dedicată a website-ului EJTN

<http://www.ejtn.eu/Catalogue/EJTN-funded-activities-2018/Language-Training-on-the-Vocabulary-of-Human-Rights-EU-Law---LI201808/>

# Finanţare

# EJTN rambursează participanţilor costurile de transport (în limita a 400 Euro) şi acordă diurnă pentru acoperirea costurilor aferente cazării și meselor.

Conform regulilor financiare ale EJTN, diurnele vor fi acordate pentru fiecare din zilele seminarului şi pentru noaptea de dinaintea seminarului (dacă se justifică). Pentru ultima zi a seminarului se acordă 50% din cuantumul diurnei, aceeași regulă aplicându-se şi seminariilor cu durata de 1 zi. O diurnă completă poate fi plătită pentru ultima zi a seminarului/seminar de 1 zi dacă participantul demonstrează că nu există un mijloc de transport disponibil pentru retur în acea zi.

De asemenea, în situația în care organizatorii acoperă costurile aferente meselor sau orice alte cheltuieli sunt plătite sau oferite de organizatori, diurna se reduce proporţional.

Costul total eligibil pentru un drum dus-întors (în care sosirea are loc în după-amiaza/seara anterioară primei zile a seminarului, iar plecarea în ultima zi a seminarului, după finalizarea lucrărilor) este de maxim 400 €**.** Oricedepăşire a acestei sume va fi suportată de participant.

Prin depunerea documentelor de candidatură, candidații acceptă că, în ipoteza selectării în vederea participării, acesta se va face exclusiv în condițiile financiare aprobate la nivelul EJTN.

# Cui se adresează

# Judecătorilor și procurorilor din statele membre ale UE cu un nivel de cunoaștere a limbii străine minim B2 (conform Cadrului European Comun de Referință pentru Limbi)

**NUMĂR DE LOCURI**

# 1-2 locuri/grupele de limbă engleză

1-2 locuri/grupa de limba franceza

1-2 locuri/grupa de limba germană

# INM va alcătui şi o listă de rezervă (maxim 2 persoane/grupă), la care se va apela în situaţia renunţării magistratului selectat, precum şi în situaţia în care România va primi mai multe locuri ca urmare a renunţărilor din partea altor membri EJTN.

# DOCUMENTE NECESARE PENTRU ÎNSCRIERE

* CV actualizat-cuprinzând date de contact (telefon, fax, e-mail) – limba română;
* scrisoare de intenţie – limba română, **cu precizarea grupei pentru care se realizează înscrierea (engleză, franceză sau germană);**
* certificat de competenţă lingvistică – limba engleză, franceză sau germană (în măsura în care candidatul posedă un astfel de certificat) **nivel minim B2**;
* **avizul** colegiului de conducere al instanţei sau parchetului la care aceştia îşi desfăşoară activitatea, iar în caz de urgenţă, **avizul** preşedintelui secţiei/procurorului şef secţie în care judecătorul sau procurorul îşi desfăşoară activitatea sau, dacă nu există secţii, **avizul** conducătorului instanţei sau parchetului (potrivit art. 6 din Regulamentul privind drepturile şi obligaţiile persoanelor trimise în misiune temporară în străinătate de către Consiliului Superior al Magistraturii, Inspecţia Judiciară, Institutul Naţional al Magistraturii şi Şcoala Naţională de Grefieri, precum şi pentru stabilirea procedurii de aprobare a acestor misiuni, aprobat prin hotărârea Plenului CSM nr. 335/13.03.2014).

**Documentele solicitate vor fi transmise exclusiv în format electronic la adresa de e-mail** [programe-ejtn@inm-lex.ro](mailto:programe-ejtn@inm-lex.ro)**,** **în atenția d-nei Nadia-Simona ȚĂRAN**

# Termen înscriere

**11** **iunie** **2018, ora 16:00**

# Criterii de selecţie

INM va efectua selecţia participanților în funcţie de următoarele criterii:

* relevanţa programului pentru activitatea profesională a magistratului candidat/specializarea cerută pentru curs;
* neparticiparea la seminare organizate în cadrul programului *Lingvistic* sau la alte forme de pregătire internaţională;
* posibilitatea şi disponibilitatea magistratului de a disemina informaţiile la care va avea acces prin participarea la programul de pregătire.

*Fiecare criteriu de selecţie va fi analizat corelativ cu condiţia cunoaşterii temeinice a uneia din limbile străine în care se desfăşoară programul de pregătire, atestată, în principal, prin documente oficiale depuse de candidat.*

# Persoana de contact

Persoana de contact pentru acest program este d-na Nadia-Simona ȚĂRAN, personal de specialitate juridică asimilat judecătorilor și procurorilor, Departamentul de formare profesională continuă, tel. 021/40.76.264, [nadia.taran@inm-lex.ro](mailto:nadia.taran@inm-lex.ro)

# IMPORTANT!

Magistraţii selectaţi vor iniția demersurile necesare în vederea organizării deplasării (achiziționarea biletelor de transport, rezervarea hotelului etc.) numai după primirea invitației oficiale din partea EJTN, cu respectarea condițiilor administrative și financiare specificate în documentele anexate corespondenței EJTN.

În termen de 15 zile de la finalizarea programului persoanele selectate pot transmite INM un **raport** privind activităţile desfăşurate în cadrul programului de formare, problemele de drept dezbătute, soluţiile relevate precum şi orice alte informaţii de natură să permită o evaluare a calităţii şi eficacităţii programului.